Сараево

Сараево (босниор Sarajevo, дуудлага нь [сарааево]) — Европ тивийн Босни ба Херцеговин улсын нийслэл, 2020 оны байдлаар 345 мянган хүн амтай хот. 

2013 оны байдлаар хүн амын 81%- босничууд, 5%- хорватууд, 4 %-сербууд байсан.  

Түүхэн төв нь 16-20-р зууны эхэн үеийн Османы болон Австри-Унгарын эзэнт гүрний үеийн барилгуудаас бүрддэг. 

1984 онд Сараево хотод өвлийн XIV Олимпын наадам болов. 1989 оноос хойш тус хотод эдийн засгийн хямрал эхэлж, Югослав дахь үндэстэн хоорондын хурцадмал байдал хурцдаж эхэлсэн байна. 

1992 оны хавар Босни ба Херцеговинд дайн эхэлж, хотыг Боснийн Серб цэргүүд бүслэн авчээ. Дайны эхний саруудад олон сербүүд Сараево хотоос дүрвэсэн. 1992 оны 5-р сарын 16-нд Боснийн лалын армийн удирдлаган дор Попалицид (Ново Сараево муж) серб үндэстэй оршин суугчдыг устгажээ. Дайны үеэр 150-аас хэдэн мянган Сербийн энгийн иргэд зэвсэгт лалын шашинтнууд болон хорватуудын гарт амиа алджээ. 1992 оны 6-р сард хүмүүнлэгийн тусламж хүргэх нисэх онгоцны буудлыг НҮБ-ын энхийг сахиулагчид хяналтад авсан; Хотын гол хэсэг нь Боснийн лалын арми, голдуу серб хүн ам амьдардаг хотын захын хороолол, ойролцоох өндөрлөгүүдийг Бүгд найрамдах Сербийн арми эзэлжээ. Хотын оршин суугчид ус, хоол хүнсний хомсдол, халаалт тасалдсан, усны хоолойн систем нь ажиллахгүй, хогоо цагт нь авах боломжгүй болов.  

1995 оны Дейтоны хэлэлцээрээр Сараево хотыг Босни ба Херцеговины Холбоо болон Бүгд Найрамдах Серб улсын (одоогийн Источно Сараево хот) хооронд хуваах замаар дайныг дуусгасан байна. 1991-1998 оны хооронд Сараево хотод лалын шашинтнуудын тоо 252 мянгаас 304 мянга болж, Хорватууд 35 мянгаас 21 мянга, сербүүд 157 мянгаас 18 мянган хүн болж буурчээ. 

1996 оны 1-р сард НАТО-гийн энхийг сахиулах цэргийн анги энэ хотод байрлаж байв.

Зураг

Мөн үзэх
 Сараевогийн олимп

Эшлэл

 Цахим холбоос 


Ангилал:Сараево кантоны суурин
Ангилал:Европын нийслэл
Ангилал:Босни ба Херцеговины холбооны кантоны төв
Ангилал:Их-, дээд сургуультай хот